Վայք համայնքի ղեկավար Մխիթար Մաթևոսյանի շնորհավորական ուղերձը կանանց միջազգային օրվա՝ Մարտի 8-ի կապակցությամբ:

Սիրելի կանայք, մայրեր, քույրեր և աղջիկներ։ Սրտանց շնորհավորում եմ ձեզ Մարտի 8-ի՝ Կանանց միջազգային օրվա կապակցությամբ։ Այս գեղեցիկ տոնը ևս մեկ առիթ է արտահայտելու մեր երախտագիտությունը, սերը և հարգանքը ձեր նկատմամբ։ Անգնահատելի է հայ կնոջ դերը սերունդների դաստիարակության ու կրթության, հետևաբար ընտանիքի ամրության ու պետության զարգացման գործում: Թող իրականան ձեր բոլոր նվիրական իղձերն ու ցանկությունները, թող հաջողությունները միշտ ուղեկցեն ձեզ՝ հպարտանալու առիթներ ընձեռելով ձեր ընտանիքներին ու գործընկերներին: Թող հավերժ ձեր ուղեկիցը լինեն կանացի անմար հմայքը, անսահման բարությունն ու պայծառ ժպիտը: Շարունակե՛ք սեր ու հոգատարություն սերմանել` միշտ մնալով մեր ազգային ավանդույթների կրողները, ընտանիքների ամրության ու հայոց աշխարհի խաղաղության պահապանները:

Հարգանքով`

Մխիթար Մաթևոսյան